ועדת העבודה, הרווחה והבריאות, כנסת 18, פרוטוקול מספר 460, 2011-03-22 15:00

חיים כץ: צהריים טובים, היום יום שלישי, ט"ז באדר ב, ה-22 לשלישי 2011, ואני מתכבד לפתוח את הישיבה.

חיים כץ: היום, אני ממשיכים בנושא הצעת חוק מגן דוד אדום (תיקון מספר 6) (אגרות בעד שירות הסעת חירום) התשע"א-2010, פרוטוקול 460.

חיים כץ: אנחנו ממשיכים בעקרונות, ניסוחים יבואו אחר כך.

שימרית שקד: כתבתי את העקרונות, מצורך נוסח על השולחן, כתוב נוסח בשעה שלוש, זה כמובן לא נוסח משפטי אלא זה נוסח שפשוט, פחות או יותר, כדי שנתכנס כולנו על אותו הדבר.

חיים כץ: אנחנו מתחילים מההתחלה.

שימרית שקד: תיקון סעיף 7א – 1.: בחוק מגן דוד אדום התש"י 1950, בסעיף 7א- (1) בכותרת השוליים, בסופה יבוא "בעד פינוי חירום ותשלומים אחרים"; (2) בסעיף קטן (א), במקום "שירותים הניתנים לפי חוק זה" יבוא "שירות פינוי חירום", אחרי "ושר האוצר' יבוא 'באישור ועדת העבודה הרווחה והבריאות של הכנסת" ובסופו יבוא "בסעיף זה, "פינוי חירום" – פינוי בלתי מתוכנן באמבולנס של האגודה עקב צורך רופאי פתאומי וכן פינוי כאמור של נפטר, למעט אם האמבולנס הוזעק מלכתחילה לשם פינוי נפטר, לרבות אזעקת אמבולנס שלא הסתיימה בפינוי עקב סירוב להתפנות או שהסתיימה בטיפול רפואי בזירת האירוע ופינוי יולדת, וכן פינוי כאמור באמצעי תעבורה אוויריים.

שימרית שקד: "; "השרים יקבעו..." השרים זה שר האוצר ושר הבריאות.

חיים כץ: ו- "או מי מטעמם".

שימרית שקד: "...

שימרית שקד: יקבעו אגרה בשיעור מופחת לאזעקת אמבולנס שלא הסתיימה בטיפול רפואי בזירת האירוע..."

חיים כץ: יש פה פקיד האוצר?

שימרית שקד: לא, זה לא "שלא הסתיימה", "שהסתיימה".

שימרית שקד: אני מתקנת: זה לא שלא הסתיימה, "...

שימרית שקד: שהסתיימה בטיפול רפואי בזירת האירוע...".

שימרית שקד: שלא הסתיימה בפינוי.

שימרית שקד: "...

שימרית שקד: תקנות כאמור יובאו לאישור ועדת העבודה הרווחה והבריאות בתוך 60 יום.

שימרית שקד: כל עוד לא נקבעו תקנות כאמור, האגודה תגבה מחירים בהתאם לקבוע בתקנות הקיימות לתקופה שלא תעלה על 90 יום מיום פרסום החוק.

שימרית שקד: לא תיגבה אגרה או תשלום לאזעקת אמבולנס שלא הסתיימה בפינוי עקב סירוב להתפנות.

שימרית שקד: " והכוונה היא גם שלא הסתיימה בטיפול רפואי, כלומר, שלא ניתן טיפול רפואי.

אלי בין: נכון, בדיוק, טיפול ופינוי.

אלי בין: זה תוספת מה שאת אומרת?

שימרית שקד: כן.

חיים כץ: זה הסבר.

שימרית שקד: אנחנו מנסחים תוך כדי, בגלל הזמן הקצר שעמד לרשותנו.

שימרית שקד: פה רשום נוסח א ונוסח ב, אז אנחנו הולכים לנוסח ב ויש בו תיקונים, לא נוסח א.

שימרית שקד: סעיף 7א 1. (3) "(ג) האגודה רשאית לגבות תשלומים בעד שירותים אחרים הניתנים על ידה, שאינם שירות פינוי חירום, ככל שהוסמכה לכך בתקנון ובכפוף להוראותיו, ואולם גובה התשלום לגבי השירותים המנויים להלן יקבע על ידי שר הבריאות ואישור ועדת העבודה הרווחה והבריאות של הכנסת" מה שבקשו ממני לכתוב, שזה יהיה מחיר מריבי, כלומר זה לא יהיה מחיר אחיד בכל רחבי הארץ אלא זה יהיה מחיר מקסימום שיאושר בוועדה ומד"א רשאית לקבוע מחירים שונים באזורים שונים.

אלי בין: מאיפה את קוראת את זה?

שימרית שקד: אני לא קוראת את זה, אני אומרת מה ביקשו ממני לנסח, זה פשוט אמרו לי ממש עכשיו בדקה האחרונה.

אלי בין: תעריף מקסימום או תעריך מינימום?

חיים כץ: תעריף מקסימום.

שימרית שקד: מחיר מרבי שהאגודה רשאית להוריד אותו.

חיים כץ: בבקשה, אדוני.

ערן הכהן: תודה רבה היושב ראש.

ערן הכהן: אני רפרנט בריאות באגף תקציבים, משרד האוצר.

ערן הכהן: האם יהיה אפשר, שהשרים יוכלו לקבוע באישור ועדת העבודה והרווחה, שהתשלום יהיה בעצם אחיד לגבי חלק מהשירותים או לגבי נגיד רק - - -

חיים כץ: שאתה תבוא בתקנות אתה יכול לנסות לעשות מה שאתה רוצה בתקנות.

חיים כץ: אנחנו נשב פה על התקנות ובמחירים אתה, כשנשב על התקנות, תנסה לעשות מה שאתה חושב.

ערן הכהן: אני מבין שהיועצת המשפטית אמרה, שיהיה רק סמכות למקסימום, אז עניתי על זה.

אורי מקלב: מה ירוויחו, אם אין תעריף למינימום מה הרווחנו בחדרה למשל, רק שאני אבין.

שימרית שקד: לא הרווחנו.

חיים כץ: לא הרווחנו.

שימרית שקד: הם יכולים להתחרות והם יכולים להמשיך לתת מחירים נמוכים באזורים שונים.

אורי מקלב: אז מה זה נקרא מחיר אחיד?

שימרית שקד: לא יהיה מחיר אחיד, אני הולכת על נוסח ב, נוסח א תמחקו לפניכם.

שימרית שקד: לא נוסח א, לא מחיר אחיד.

שימרית שקד: אני אגיד כמה פעמים עד שאני אהיה מובנת.

שימרית שקד: להבנתי בנוסח א, יש פה שני עניינים, הנושא הראשון מדובר על שירותי החובה.

שימרית שקד: בשירותי החובה אמרנו, האגרות באישור ועדת העבודה, הרווחה והבריאות של הכנסת, זה כתוב כאן.

שימרית שקד: תיקון - שירותי חירום.

שימרית שקד: האגרות יהיו באישור ועדת העבודה, הרווחה והבריאות של הכנסת.

חיים כץ: על פי בקשתו של גפני.

אורי מקלב: תוך 60 יום, תוך 90 יום.

שימרית שקד: לא.

שימרית שקד: התקנות בתוך 90 יום.

אורי מקלב: זה התקנות של החוק הזה אבל מה עם התעריפים באופן כללי, מתי הם יהיו?

חיים כץ: יהיו תוך 60 יום.

שימרית שקד: התעריפים, כל עוד הם לא ישנו אותם, רגע, כל עוד לא ישנו את כל התעריפים, הם לא צריכים להביא תקנות מחדש, אלא אם כן אתה רוצה שהם יביאו את כל התקנות מחדש.

חיים כץ: הכל אני רוצה שיביאו, וודאי הכל.

חיים כץ: 60 יום.

אורי מקלב: על מה?

שימרית שקד: על כל התקנות.

חיים כץ: 60 יום לאישור הוועדה, לפי בקשתו של גפני.

אורי מקלב: לא מדברים על אגרות חירום.

שימרית שקד: כן.

אורי מקלב: על אגרות חירום?

שימרית שקד: מדבר על אגרות חירום ואת כל התקנות הוא רוצה להביא מחדש.

אורי מקלב: מדברים על כל התעריפים, גם לא מה שמוזכר פה, פינוי בלי פינוי.

חיים כץ: הכל.

נתן סמוך: לא, כל פינויי החרום, כולל פינוי בהיטס יובאו כאילו מאלף לוועדה.

ערן הכהן: לא, זה נושא חדש.

ערן הכהן: עכשיו אנחנו מחילים משהו שלא היה בהצעת החוק.

משה גפני: את מי אתה מייצג?

ערן הכהן: משרד האוצר.

משה גפני: בסדר, תמשכו את החוק, תטענו שזה נושא חדש.

משה גפני: אתם מורידים מעצמכם את כל העול ואתם רוצים שאנחנו - - -

חיים כץ: גפני.

משה גפני: אולי תתנו כסף?

משה גפני: זה נושא חדש, תטען שזה נושא חדש בוא נמשוך את זה לוועדת הכנסת.

ערן הכהן: אני טוען שזה נושא חדש.

משה גפני: מאה אחוז, תטען.

ערן הכהן: ולמשוך לוועדה משהו שקיים היום.

משה גפני: לא, אתה הבנת מה שהוא עושה?

משה גפני: הוא אומר שזה נושא חדש.

משה גפני: זה נושא חדש שמשרד האוצר מנהל את המדינה.

רחל אדטו: זה לא חדש.

משה גפני: אז מה הוא אומר שזה נושא חדש?

רחל אדטו: לא, שמשרד האוצר מנהל לנו את מערכת הבריאות, זה לא חדש.

משה גפני: זה מה שאמרתי, זה לא נושא חדש.

חיים כץ: טוב, בוא תרשום לך את זה בצד, תתייעץ עם הממונים שלך.

ערן הכהן: אתם רוצים את זה בכתב משר האוצר?

חיים כץ: תתייעץ עם הממונים שלך אם אתה רוצה להגדיר נושא חדש.

ערן הכהן: עכשיו להתייעץ?

חיים כץ: תני לי את משה בר-סימנטוב, שיבוא וישב פה בדיון.

שימרית שקד: נתן, המשמעות שהחלנו את ההוראות על כל התקנות זה אומר שאם לא יקבעו תקנות תוך 60 יום אתה לא תוכל לראות מחירים בכלל.

נתן סמוך: ברור לנו, אבל זה לא פשוט.

שימרית שקד: אני רק מסבירה.

נתן סמוך: מה את אומרת גברתי?

נתן סמוך: לא הבנתי אותך.

שימרית שקד: שכל האגרות יצטרכו אישור ועדה, גם האגרות שהיום מרשים למד"א להתקין בלי אישור ועדה, יצטרכו אישור ועדה.

רענן אשתר: אפשר שאלה?

חיים כץ: כן.

רענן אשתר: אם אנחנו הבנו נכון, זאת אומרת, הולכים לערוך את מחירון מד"א מחדש?

רענן אשתר: זאת אומרת שאפשר גם להוריד את המחיר?

חיים כץ: כן.

רענן אשתר: זאת אומרת, מהנסיעה הראשונה ועד האחרונה, נסיעות חירום?

אלי בין: אז כדאי למשוך את ההצעה, שימשכו את ההצעה.

חיים כץ: למה?

אלי בין: כי תמוטטו את מד"א.

חיים כץ: לא נמוטט.

אלי בין: אם אתה הולך להוריד מחירון, אדוני היושב ראש.

חיים כץ: אני לא הולך להוריד, אתה קובע הכל.

אלי בין: איך אני יכול לקבוע?

חיים כץ: אתה קובע את המחירים.

אלי בין: אבל אתה תגיד לי: אני לא מאשר לך את המחיר הזה.

חיים כץ: אני לא מתחייב לך פה לכלום, אתה קובע את המחירים, אני אין לי מגמה לסגור את מד"א.

אלי בין: אבל אם אתה אומר שאתה הולך להוריד את המחירים של מד"א.

חיים כץ: אני לא אמרתי, אני אמרתי שאתה תקבע את המחירים.

אלי בין: המחירים שנקבעו, אדוני, הם מפוקחים על ידי משרד הבריאות, הם המחירים הקבועים עכשיו.

אלי בין: אדוני יכול להגיד שהמחירים שנמצאים היום או נקבעו כפי שהם היום לא ירדו אז בהחלט אפשר לחיות עם זה.

אורי מקלב: אפשר להעלות למשהו אחד ולהוריד למשהו אחר?

אלי בין: אפשר לאזן את זה, כן, אבל אי אפשר לפגוע ברמה הגלובלית.

חיים כץ: חבר הכנסת מקלב, הרי אין לך עניין למוטט את מד"א מבחינה כלכלית, אלא אם כן משהו אחר.

אורי מקלב: אכן, אישור הוועדה זה עוד לא אומר שממוטטים.

אלי בין: אבל אם אתה הולך להוריד מחירים עכשיו.

אורי מקלב: אולי הוא הולך בתל אביב להעלות מחירים, ובאופקים להוריד מחירים.

אלי בין: זה אני לא יודע להגיד לך, אני רק אומר לך דבר אחד, אם יקרה מצב כזה שמד"א יחיה על פי שיקולי קואליציה כאלה ואחרים, אתה תבין, זה פשוט אסור, זה יגרום לגירעון.

משה גפני: אני יכול, אדוני היושב ראש, אני יכול להתייחס?

חיים כץ: אנחנו מחכים לאוצר, אתה שלחת אותו להתייעצות, אתה באת לפה כאורח, הסתלבטת, שלחת לי את האוצר להתייעצות.

חיים כץ: מה אתה רוצה שאני אעשה?

חיים כץ: אם נושא חדש אז צריך ללכת לוועדת כנסת.

חיים כץ: (הישיבה נפסקה בשעה 15:40 ונתחדשה בשעה 16:15 )

חיים כץ: צהריים טובים, עדיין ט"ז באדר ב, ה-22 לשלישי 2011, אני מתכבד לחדש את הישיבה.

חיים כץ: הנושא הוא עדיין הצעת חוק מגן דוד אדום (תיקון מספר 6) (אגרות בעד שירות הסעת חירום) התשע"א-2010, פרוטוקול 460.

חיים כץ: בהמשך לבקשתם של ושל משרד האוצר, ובהמשך לתיאום עם היועץ המשפטי של כנסת ישראל שלמרות כל המגבלות שנוחתות עלינו בנושא חקיקה של קריאה שנייה-שלישית, יאפשרו לנו לסיים את החוק גם מחר והוא יוגש בקריאה שנייה-שלישית.

חיים כץ: אי לכך, בתקווה שגם באוצר וגם במשרד הבריאות יתעשתו, אני דוחה את סיום הישיבה מהיום וקובע את המשכה מחר בתשעה ארבעים וחמש.

חיים כץ: תודה רבה, הישיבה נעולה, תם ולא נשלם.